b"\n_START_ARTICLE_\nLance Henriksen\n_START_SECTION_\nTidlig liv\n_START_PARAGRAPH_\nHenriksen ble f\xc3\xb8dt p\xc3\xa5 Manhattan i New York City i en fattig familie. Hans far var Jim Marino \xc2\xabJames\xc2\xbb Henriksen f\xc3\xb8dt i T\xc3\xb8nsberg 1910, en sj\xc3\xb8mann og bokser med tilnavnet \xc2\xabIcewater\xc2\xbb som tilbrakte mesteparten av livet sitt til sj\xc3\xb8s. Henriksens mor Marguerite strevde med \xc3\xa5 finne arbeid som danseinstrukt\xc3\xb8r, servit\xc3\xb8r og modell. Hans foreldre ble skilt da han bare var to \xc3\xa5r gammel, og han vokste opp hos sin mor. I sin barndom kom Lance i problemer p\xc3\xa5 flere skoler, og var til og med p\xc3\xa5 et barnehjem i en periode. Henriksen dro hjemmefra og sluttet p\xc3\xa5 skolen tolv \xc3\xa5r gammel. Han kunne ikke lese og skrive f\xc3\xb8r han var 30 \xc3\xa5r gammel, da han l\xc3\xa6rte seg selv, ved \xc3\xa5 lese filmmanuskript. Han tilbrakte sin ungdom som et gatebarn i New York. Han hoppet p\xc3\xa5 frakttog, og reiste rundt om i landet. Han ble ogs\xc3\xa5 fengslet for sm\xc3\xa5kriminelle handlinger. Det var i denne perioden at han traff sine livslange venner: James Cameron og  Bruce Kenselaar.\n_START_SECTION_\nFamilie\n_START_PARAGRAPH_\nLance Henriksen giftet seg med Mary Jane Evans 10. februar 1985, og de fikk en datter sammen, Alcamy, f\xc3\xb8dt 1987. Mary Jane og Lance skilte seg i 1988._NEWLINE_Lance sitt andre ekteskap var med Jane Pollack, de giftet seg 22. april 1995, og fikk datteren Sage Ariel (12. oktober 1999).\n_START_SECTION_\nSkuespillerkarriere\n_START_PARAGRAPH_\nHenriksens f\xc3\xb8rste jobb i teaterverdenen besto i \xc3\xa5 designe scener. Den f\xc3\xb8rste rollen som skuespiller fikk han fordi han hadde bygd scenen. Da han var i 30-\xc3\xa5rene gikk Henriksen p\xc3\xa5 den anerkjente Actors Studio og begynte \xc3\xa5 spille skuespill i New York Citys Off-Broadway teater. P\xc3\xa5 filmlerretet var han f\xc3\xb8rst i filmen It Ain't Easy fra 1972.  Henriksen fortsatte med en rekke statist- og biroller i flere filmer som Steven Spielberg's N\xc3\xa6rkontakt av tredje grad (1977) og gr\xc3\xb8sseren Damien: Omen II (1978). Han spilte ogs\xc3\xa5 astronauten Walter Schirra i The Right Stuff (1983) og skuespilleren Charles Bronson i tv-filmen Reason for Living: The Jill Ireland Story fra 1991._NEWLINE_Da James Cameron skrev filmen The Terminator (1984), hadde han opprinnelig tenkt seg Henriksen i hovedrollen. Cameron gikk s\xc3\xa5 langt som \xc3\xa5 male et bilde at Terminator med Henriksens ansikt, og han fikk skuespilleren til \xc3\xa5 kle seg opp og stille i et produksjonsm\xc3\xb8te i Orion Pictures. Den ikoniske rollen gikk til Arnold Schwarzenegger. Henriksen spilte i filmen, men i en mindre rolle som Detective Hal Vukovich. Henriksen er kanskje mest kjent for sin rolle som androiden Bishop i filmene Aliens (1986) og Alien\xc2\xb3 (1992). Han fortsatte \xc3\xa5 spille rollen som Charles Bishop Weyland, mannen som androiden Bishop var basert p\xc3\xa5, i filmen Alien vs. Predator (2004)._NEWLINE_I 1996 hadde Henriksen hovedrollen i TV-serien Millennium, skapt og produsert av Chris Carter, skaperen av tv-serien The X-Files. Henriksen spilte rollen som Frank Black, en tidligere FBI-agent som har en unik evne til \xc3\xa5 se inn i sinnene til forbrytere og mordere. Carter skapte rollen spesielt for skuespilleren. Henriksens skuespilleprestasjon i Millennium skaffet ham ros fra kritikere, en nominasjon til People's Choice Award, og tre Golden Globe-nominasjoner p\xc3\xa5 rad. Serien ble stoppet i 1999. Henriksens datter, Alcamy, er med i en episode av Millennium. Henriksen flyttet senere til Hawaii._NEWLINE_Ikke mindre enn tre store roller har blitt skrevet med Henriksen i tankene, selv om han kun spilte i en av rollene. Cameron skrev The Terminator og h\xc3\xa5pet at Henriksen ville spille hovedrollen. Chris Carter skapte  i 1999. Henriksens datter, Alcamy, er med i en episode av spesifikt for Henriksen, og overbeviste han om \xc3\xa5 ta rollen. Victor Salva skrev Jeepers Creepers i 2001 med Henriksen i tankene som rollen the Creeper._NEWLINE_Henriksen har ogs\xc3\xa5 spilt inn en stemme i rollen som admiral Hacket i Mass Effect.\n_START_SECTION_\nTrivia\n_START_PARAGRAPH_\nHenriksen levde p\xc3\xa5 Borneo i tre \xc3\xa5r da han var barn._NEWLINE_Henriksen har drevet med keramikk i over 40 \xc3\xa5r._NEWLINE_Lance har filmet over 7 filmer i Romania, og gikk gjennom en hotell-lobby i landet like f\xc3\xb8r en film n\xc3\xa6rmet seg ferdifilming, da han ble tilbudt en rolle i filmen One Point 0._NEWLINE_Henriksen liker musikken til Eminem."